|  |
| --- |
| **ԱՐԹԻԿ ՀԱՄԱՅՆՔԻ ՂԵԿԱՎԱՐ ԱՆԱՆ ՈՍԿԱՆՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ՕՐՎԱ ԱՌԹԻՎ** |
| http://artik.am/Upload/News/010625093506.jpgՍիրելի՛ երեխաներ.  ️ 🌟🎉 Շնորհավորում եմ ձեզ ամենալուսավոր տոներից մեկի` Երեխաների իրավունքների պաշտպանության միջազգային օրվա առթիվ: Սիրելի՛ փոքրիկներ, դուք մեր վաղվա օրվա կրողներն եք, մեր հայրենիքի ապագան կերտողները, և մենք բոլորս պետք է ստեղծենք բարեկեցիկ պայմաններ ձեր անհոգ ու պայծառ կյանքի համար: 🌟 ️Յուրաքանչյուր մեծի պարտքն է անել առավելագույնը, որ ձեր մանկությունը լինի ապահով, որ ձեզանից յուրաքանչյուրը լիարժեք կրթություն ստանա` իրականություն դարձնելու ամենահամարձակ երազանքները։ 🌟 Շնորհավորում եմ նաև ձեզ, սիրելի՛ ծնողներ, քանզի ձեր ուսերին է դրված մանուկներին ընտանեկան ջերմությամբ շրջապատելու, արժանապատիվ սերունդ դաստիարակելու առաքելությունը: 🌟 ️Եվ թող բոլոր մանուկներն երջանիկ ընտանիքում մեծանալու հնարավորություն ունենան։ Կրկին շնորհավորելով այս պայծառ տոնի առթիվ` ցանկանում եմ անհոգ մանկություն և անամպ երկինք։ |